கேள்வி: அ. ஜெ. வில்சன் - பணி பற்றி விளக்கவும்.
பதில்: வில்சன் "சிலோன் டெய்லி நியூஸ்" பத்திரிகையில் சில காலம் பணியாற்றினார். பின்னர் 1952 முதல் 1972 வரை 20 ஆண்டுகள் இலங்கைப் பல்கலைக்கழகம் விரிவுரையாளராகப் பணியாற்றினார். 1969 ஆம் ஆண்டில் பேராதனைப் பல்கலைக்கழகம் அரசியல் அறிவியல் துறை ஆரம்பிக்கப்பட்ட போது அதன் முதல் தலைவராக ஏ. ஜெ. வில்சன் நியமிக்கப்பட்டார். 1970 முதல் 1994 வரை கனடாவின் நியூ பிரன்சுவிக் பல்கலைக்கழகத்தின் ஃபிரெடெரிக்டன் வளாகத்தில் அரசியல் அறிவியலில் பேராசிரியராகப் பணியாற்றினார். இளைப்பாறிய பின்னர் அதே பல்கலைக்கழ்கத்தில் வருகைதரு பேராசிரியராகப் பணியாற்றினார். 1978 முதல் 1983 வரை இலங்கை சனாதிபதி, ஜூனியஸ் ரிச்சட் ஜயவர்தனாவுக்கு அரசமைப்புச் சட்டத்தில் ஆலோசகராக இருந்தார். அமெரிக்க அரசத் திணைக்களத்தில் தெற்காசியாவுக்கான ஆலோசகராகவும் பணியாற்றியிருந்தார். கனடியப் பன்னாட்டு அபிவிருத்தி ஆணையம், கனடிய அகதிகளுக்கான ஆலோசனைச் சபை, அமெரிக்காவின் பல்கலாசார அமைச்சு, மற்றும் குடிவரவுத் தீர்ப்பாயம் ஆகியவற்றிலும் பணியாற்றினார்.
கேள்வி: அ. ஜெ. வில்சன் - மறைவு பற்றி நீங்கள் என்ன அறிந்துள்ளீர்கள்?
பதில்: வில்சன் 2000 மே 31 இல் ரொறன்ரோவில் தனது 71வது அகவையில் காலமானார்.
கேள்வி: அ. ஜெ. வில்சன் - ஆக்கங்கள் என்பது என்ன?
பதில்: வில்சன் எட்டு நூல்களையும், நூற்றுக்கும் அதிகமான கட்டுரைகளையும் எழுதியுள்ளார் * ''Politics in Sri Lanka, 1947–1973'' (1974, மாக்மிலன்) * ''Electoral Politics in an Emergent State: the Ceylon General Election of May 1970 '' (1975, கேம்பிறிட்ஜ் பல்கலைக்கழகப் பதிப்பகம்) * ''The Gaullist System in Asia'' (1980, மாக்மிலன்) * ''The States of South Asia: Problems of National Integration : Essays in honour of W.H. Morris-Jones'' (1982, Hurst) * ''The Break-up of Sri Lanka: The Sinhalese-Tamil Conflict'' (1988, Hurst) * ''S. J. V. Chelvanayakam and the Crisis of Sri Lankan Tamil Nationalism, 1947–1977: a Political Biography '' (1994, அவாய் பல்கலைக்கழகம்) * ''Sri Lankan Tamil Nationalism: Its Origins and Development in the 19th and 20th Centuries'' (2000, Hurst) * ''The Post-Colonial States of South Asia: Democracy, Development and Identity'' (2001, Palgrave)